CELEX: 52007PC0491
Language: da
Date: 2007-09-03
Title: Forslag til Rådets beslutning om bemyndigelse af Kongeriget Nederlandene til at anvende en foranstaltning, der fraviger bestemmelserne i artikel 193 i direktiv 2006/112/EF om det fælles merværdiafgiftssystem (Kun den nederlandske udgave er autentisk)

Vigtig juridisk meddelelse

|

52007PC0491

Forslag til Rådets beslutning om bemyndigelse af Kongeriget Nederlandene til at anvende en foranstaltning, der fraviger bestemmelserne i artikel 193 i direktiv 2006/112/EF om det fælles merværdiafgiftssystem (Kun den nederlandske udgave er autentisk)  /* KOM/2007/0491 endelig udg. */  

	[pic] | KOMMISSIONEN FOR DE EUROPÆISKE FÆLLESSKABER |Bruxelles, den 3.9.2007KOM(2007) 491 endeligForslag tilRÅDETS BESLUTNINGom bemyndigelse af Kongeriget Nederlandene til at anvende en foranstaltning, der fraviger bestemmelserne i artikel 193 i direktiv 2006/112/EF om det fælles merværdiafgiftssystem (Kun den nederlandske udgave er autentisk)(forelagt af Kommissionen)BEGRUNDELSEBAGGRUNDEN FOR FORSLAGET |Begrundelse og formål I henhold til artikel 395 i direktiv 2006/112/EF af 28. november 2006 om det fælles merværdiafgiftssystem kan Rådet med enstemmighed på forslag af Kommissionen give en medlemsstat tilladelse til at anvende særlige foranstaltninger, der fraviger bestemmelserne i direktivet, for at forenkle afgiftsopkrævningen eller for at forhindre visse former for momsunddragelse eller momsundgåelse. Ved brev registreret i Kommissionens Generalsekretariat den 24. november 2006 anmodede Kongeriget Nederlandene om tilladelse til at anvende en afvigende foranstaltning i konfektionsbranchen, således som det tidligere er tilladt i en begrænset periode i henhold til beslutning 1998/20/EF (som ændret). I overensstemmelse med artikel 395, stk. 2, i direktiv 2006/112/EØF underrettede Kommissionen ved brev af 10. juli 2007 de øvrige medlemsstater om anmodningen fra Kongeriget Nederlandene. Ved brev af 17. juli 2007 underrettede Kommissionen Kongeriget Nederlandene om, at den var i besiddelse af alle de oplysninger, som den fandt nødvendige for at vurdere anmodningen. |Generel baggrund Den pågældende foranstaltning skal først og fremmest betragtes som et tiltag, der skal forhindre visse former for afgiftsunddragelse i konfektionsbranchen. Underleverandører i konfektionsbranchen er somme tider små virksomheder, der ofte har vist sig at være virksomheder af kortvarig karakter, som det er vanskeligt for skattemyndighederne at kontrollere, og som kan anvendes i forbindelse med skatteunddragelse. En almindelig form for unddragelse består i, at underleverandørerne ikke indbetaler faktureret moms til statskassen og derefter forsvinder sporløst, men efterlader kunden (hovedentreprenøren) med en gyldig faktura med henblik på afgiftsfradrag. Beslutningen bemyndigede Kongeriget Nederlandene til at anvende en ordning i konfektionsbranchen, hvorved forpligtelsen til at erlægge merværdiafgift til statskassen flyttes fra underleverandøren til konfektionsfabrikken (hovedentreprenøren). Rådets direktiv 1998/20/EF tillod tidligere Kongeriget Nederlandene at anvende denne ordning, der afviger fra artikel 193 i momsdirektivet 2006/112/EF. Den oprindelige gyldighed indtil den 31. december 1999 blev forlænget til den 31. december 2003 ved Rådets beslutning 2000/435/EF og igen indtil den 31. december 2006 ved Rådets beslutning 2004/516/EF. Kongeriget Nederlandene har anført, at de hidtidige fravigelser har reduceret underleverandørers svig i konfektionsbranchen. Kommissionen er imidlertid ikke helt sikker på, i hvilket omfang fravigelsen har medført denne reduktion, og i hvilket omfang ændringer i selve sektoren er ansvarlige herfor. Konfektionsbranchen ændrer sig konstant, hvorved underleverandører flytter fra det ene land til det andet, bl.a. på grund af arbejdsomkostninger. Det kan derfor ikke udelukkes, at visse underleverandører simpelthen har forladt Kongeriget Nederlandene af økonomiske årsager. For at vurdere virkningen af den gældende fravigelse på den ene side og andre faktorer på den anden side anmodes Kongeriget Nederlandene om at indsende en rapport til Kommissionen om effektiviteten af foranstaltningen. |Gældende bestemmelser på det område, som forslaget vedrører Rådets beslutning 98/20/EF af 19. december 1997 om bemyndigelse af Kongeriget Nederlandene til at anvende en foranstaltning, som fraviger artikel 21 i sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter (EFT L 8 af 14.1.1998, s. 16). Beslutning ændret ved beslutning 2000/435/EF (EFT L 172 af 17.2.2000, s. 24) og beslutning 2004/516/EF (EUT L 221 af 21.6.2004, s. 17). |Overensstemmelse med andre EU-politikker og -mål Ikke relevant. |HØRING AF INTERESSEREDE PARTER OG KONSEKVENSANALYSE |Høring af interesserede parter |Ikke relevant. |Ekspertbistand |Der var ikke brug for ekstern ekspertbistand. |Konsekvensanalyse Da formålet med beslutningsforslaget er at bekæmpe eventuel momsunddragelse i konfektionsbranchen, har det en potentiel positiv økonomisk virkning. På grund af fravigelsens snævre anvendelsesområde og den begrænsede tidsmæssige anvendelse vil virkningen under alle omstændigheder være begrænset |FORSLAGETS RETLIGE ASPEKTER |Resumé af forslaget Bemyndigelse af Kongeriget Nederlandene til at anvende en foranstaltning, der fraviger bestemmelserne i artikel 193 i direktiv 2006/112/EF for så vidt angår anvendelsen af en mekanisme for omvendt betalingspligt for visse transaktioner i konfektionsbranchen. |Retsgrundlag Artikel 395 i Rådets direktiv 2006/112/EF af 28. november 2006 om det fælles merværdiafgiftssystem. |Subsidiaritetsprincippet Forslaget hører ind under Fællesskabets enekompetence. Subsidiaritetsprincippet finder derfor ikke anvendelse. |Proportionalitetsprincippet Forslaget er i overensstemmelse med proportionalitetsprincippet af følgende grunde: |Beslutningen vedrører en bemyndigelse til en medlemsstat på dennes egen anmodning og udgør ikke en forpligtelse. |I betragtning af fravigelsens meget begrænsede anvendelsesområde står den særlige foranstaltning i rimeligt forhold til det tilstræbte mål. |Reguleringsmiddel/reguleringsform |Foreslået reguleringsmiddel: andet. |Andre midler ville ikke være hensigtsmæssige af følgende grunde: Efter artikel 395 i Rådets direktiv 2006/112/EF om det fælles merværdiafgiftssystem er en fravigelse fra de fælles momsregler kun mulig, hvis Rådet med enstemmighed på forslag af Kommissionen giver tilladelse til det. En rådsbeslutning er derfor det eneste egnede reguleringsmiddel, da den kan rettes til de enkelte medlemsstater. |BUDGETMÆSSIGE KONSEKVENSER |Forslaget har ingen virkninger for Fællesskabets budget. |YDERLIGERE OPLYSNINGER |Fornyet gennemgang/revision/udløbsklausul |Forslaget indeholder en udløbsklausul. |1.  Forslag tilRÅDETS BESLUTNINGom bemyndigelse af Kongeriget Nederlandene til at anvende en foranstaltning, der fraviger bestemmelserne i artikel 193 i direktiv 2006/112/EF om det fælles merværdiafgiftssystem (Kun den nederlandske udgave er autentisk)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab,under henvisning til Rådets direktiv 2006/112/EF af 28. november 2006 om det fælles merværdiafgiftssystem[1], særlig artikel 395, stk. 1,under henvisning til forslag fra Kommissionen[2], ogud fra følgende betragtninger:(1) Ved brev registreret i Kommissionens Generalsekretariat den 24. november 2006 anmodede Kongeriget Nederlandene om bemyndigelse til at anvende særlige afgiftsforanstaltninger i konfektionsbranchen som tidligere tilladt i et begrænset tidsrum ved beslutning 1998/20/EF[3].(2) I overensstemmelse med artikel 395, stk. 2, i direktiv 2006/112/EF underrettede Kommissionen ved brev af 10. juli 2007 de øvrige medlemsstater om anmodningen fra Kongeriget Nederlandene. Ved brev af 17. juli 2007 underrettede Kommissionen Kongeriget Nederlandene om, at den var i besiddelse af alle de oplysninger, som den fandt nødvendige for at vurdere anmodningen.(3) Beslutning 1998/20/EF bemyndigede Kongeriget Nederlandene til at anvende en ordning i konfektionsbranchen, hvorved forpligtelsen til at erlægge merværdiafgift til statskassen flyttes fra underleverandøren til konfektionsfabrikken (hovedentreprenøren).(4) Disse ordninger har tidligere vist sig at være en effektiv forebyggende foranstaltning i en sektor, hvor opkrævning af moms vanskeliggøres af problemerne med at identificere og overvåge underleverandørernes aktiviteter. Den pågældende foranstaltning skal derfor betragtes som et tiltag, der skal forhindre visse former for afgiftsunddragelse i konfektionsbranchen.(5) Eftersom placeringen af produktionsstedet for konfektion påvirkes af lave arbejdsomkostninger, og underleverandørerne let flytter fra det ene land til det andet, bør Kongeriget Nederlandene overvåge og evaluere disse faktorers indvirkning på effektiviteten af fravigelsen og underrette Kommissionen herom.(6) Det er hensigtsmæssigt, at foranstaltningen er tidsbegrænset, således at Kommissionen får mulighed for at evaluere foranstaltningen på grundlag af den rapport, som Nederlandene indsender.(7) Fravigelsen har ingen negative virkninger for De Europæiske Fællesskabers egne momsindtægter, og den har heller ingen indvirkning på størrelsen af det afgiftsbeløb, der skal erlægges i forbindelse med det endelige forbrug -VEDTAGET FØLGENDE BESLUTNING:Artikel 1Som en fravigelse fra artikel 193 i Rådets direktiv 2006/112/EF bemyndiges Kongeriget Nederlandene herved til indtil den 31. december 2009 at anvende en ordning i konfektionsbranchen, hvorved forpligtelsen til at erlægge merværdiafgift til statskassen flyttes fra underleverandøren til konfektionsfabrikken (hovedentreprenøren).Artikel 2Kongeriget Nederlandene skal senest den 31. juli 2009 forelægge en rapport for Kommissionen med en evaluering af den pågældende foranstaltnings virkemåde, hvori det navnlig undersøges, hvor effektiv foranstaltningen er, og i hvilket omfang underleverandører i konfektionsbranchen er flyttet til andre lande.Artikel 3Denne beslutning er rettet til Kongeriget Nederlandene.Udfærdiget i Bruxelles, den […].På Rådets vegneFormand[…] [1] EUT L 347 af 11.12.2006, s. 1. Ændret ved direktiv 2006/138/EF (EUT L 384 af 29.12.2006, s. 92).[2] EUT C[3] EUT L 8 af 14.1.1998, s. 16. Ændret ved beslutning 2000/435/EF (EFT L 172 af 12.7.2000, s. 24) og beslutning 2004/516/EF (EUT L 221 af 21.6.2004, s. 17).